**Työelämään tutustuminen**

Lappajärven Yhteiskoulu

***Hyvä vanhempi!***

Koulumme 7. luokkalaisilla on tänäkin vuonna kahden päivän mittainen TET-jakso. TET-päivät ovat 13-14.11.2025 (työaika on 6h/päivä).

Työelämään tutustumisen tavoitteena on antaa oppilaalle tietoa työelämästä, mahdollisuutta kokeilla erilaisia työtehtäviä, saada vihjeitä omalle uranvalinnalle sekä tilaisuutta kokeilla omia ihmissuhdetaitoja aikuisten maailmassa. TET:n avulla pyritään antamaan oppilaille myös virikkeitä tulevaa uravalintaa varten sekä parantamaan työelämän tuntemusta ja työn arvostusta nuorten keskuudessa.

Tarkoituksena on, että 7.luokan TET:n aikana mahdollisimman moni oppilas saisi tutustua oman vanhempansa työhön ja työpaikkaan. Myös sukulaisen tai muun tuttavan työpaikka hyväksytään tutustumispaikaksi. Mikäli oppilas ei itse saa järjestettyä Tet – paikkaa, auttaa opinto-ohjaaja häntä paikan hakemisessa. Tavoitteena kuitenkin, että mahdollisimman usea oppilas pystyisi itse hankkimaan harjoittelupaikan, jotta TET- jakso saadaan onnistumaan.

Työharjoittelupaikasta tulee tehdä harjoittelusopimus, joka palautetaan koululle viimeistään viikkoa ennen harjoittelujakson alkamista. Harjoittelusopimuksesta tulee käydä ilmi harjoittelupaikan nimi ja osoite sekä vastuuhenkilö työpaikalla. Harjoittelun jälkeen oppilas palauttaa koululle työtodistuksen sekä ammattihaastattelun.

Myös 8. ja 9. luokeilla järjestetään työharjoittelujaksot. 8. luokalla TET- viikko on kevätlukukauden lopussa ja 9. luokalla syysluukaudella. Näissä viikon kestävissä TET-jaksoissa työharjoittelu tulee tapahtua oppilaalle vieraassa työympäristössä ja tällöin sukulaisen / perheen työpaikka ei sovi harjoitteluympäristöksi.

**TARKEMMIN TYÖELÄMÄÄN TUTUSTUMISJAKSOSTA (TET)**

**7. luokkalaisten työelämään tutustuminen järjestetään tänä keväänä** 27.3 - 28.3.2025

* TET-paikkaa varattaessa pitää huomioida, että vain normaalit koulukyyditykset ovat käytettävissä. Lisäkuljetuksia ei järjestetä eikä matkakorvauksia makseta.
* Harjoittelupaikaksi **käy oma koti/oman kotitilan työt tai sukulaisen yritys** **tms.**
* TET on oppilaan **koulutyötä**, koulun järjestys- ja käyttäytymissäännöt ovat siis voimassa.
* Oppilas on kummatkin päivät samassa työpaikassa.
* **Työaika on 6 tuntia päivässä**. Työaikaan sisältyy päivittäin puolen tunnin ruokailutauko ja erikseen sovittava kohtuullinen matka-aika ruokailuun, jos oppilas ruokailee koululla. Mikäli työpaikalla ei ole mahdollista ruokailla ja työpaikka sijaitsee kaukana koululla, oppilaalle maksetaan ateriakorvausta TET-viikon jälkeen.
* TETistä ei makseta palkkaa, sillä jakso on osa koulun toimintaa, eivätkä oppilaat ole työsuhteessa työnantajaansa, vaan pysyvät koko ajan koulun oppilaina.
* Poissaolo TET-paikasta on poissaolo koulusta. Poissaolosta on ilmoitettava työpaikan vastuuhenkilölle ja selvitettävä myös koululle**. Mikäli oppilas sairastuu TET:n aikana, tulee hänen ilmoittaa siitä sekä työpaikalle, että kouluun.**
* Salassapitovelvollisuus työpaikalla kuultaviin ja nähtäviin tai koettaviin asioihin koskee TET-oppilasta.

Työnantajille tiedotetaan mm. ohjauksen ja valvonnan tarpeellisuudesta. Työpaikalla on nimetty vastuuhenkilö, jonka puoleen oppilas voi aina tarvittaessa kääntyä. Vastuuhenkilö opastaa, ohjaa ja neuvoo työhön tutustumisessa ja turvallisuuskysymyksissä.

* Teetettävien töiden osalta noudatetaan nuoria työntekijöitä koskevia säädöksiä.
* Oppilaan aiheuttaessa työpaikalla sääntöjen vastaisella käytöksellä vahinkoa, hän on vahingonkorvausvelvollinen. Vahingonkorvauslaissa ei ole alaikärajaa. Rikosoikeudellisen vastuun ikäraja on 15 vuotta.

Oppilaan toivotaan saavan mahdollisimman monipuolinen kuva työpaikasta ja työtehtävistä. Oppilas tekee TET-jaksostaan raportin/ arvioinnin, koulussa annettujen ohjeiden mukaisesti.

Mikäli työhön tutustumisessa ilmenee ongelmia tai harjoittelusta herää kysymksiä, vastaan niihin mielelläni 

Ystävällisin terveisin,

Opinto-ohjaaja Piia Kivinen

044-3699 658

piia.kivinen@lappajarvi.fi

Yhteistyöterveisin

Piia Kivinen

Opinto-ohjaaja

044-3699658

piia.kivinen@lappajarvi.fi